**Socialrådgivernes funktion i 3F Køge Bugt**

I nedenstående sager samarbejdes internt med de faglige medarbejdere, A-kasse medarbejderne og administrationsteamet. I enkelte sager samarbejdes med 3F’s journalister i forbindelse med historie i fagbladet.

**Arbejdsskadesager:**

Behandlingen at arbejdsulykkes- og erhvervssygdomssager (nedslidningsskader) indeholder:

- Rådgivning/vejledning i Arbejdsskadesikringsloven og sagsgangen i Arbejdsmarkedets Erhvervssikring (tidligere Arbejdsskadestyrelsen)

- Fuldmagt i sagerne, men kun som ligestillet sagspart

- Evt. anmeldelse af sagen til Arbejdsmarkedets Erhvervssikring

- Henvise medlemmet til Arbejdsmedicinsk Klinik

- Udfærdige klager sammen med medlemmet

- Koordinering af sagen, hvis der også er en social sag (fx akter fra den sociale sag, der skal sendes til Arbejdsmarkedets Erhvervssikring)

- Hjælpe medlemmet med udfyldelse af spørgeskemaer og lignende

- Genoptagelse af sager

- Sagsbehandling ift. Ankestyrelsen

- Vurdere om der er en ansvarlig skadevolder (arbejdsgiver eller andre) og sørge for at sende sagen til Juridisk Sekretariat

**Behandlingen at ansvarssager:**

Rådgivning/vejledning om Erstatningsansvarsloven

- Udfærdigelse af oplysningsskema til Forbundets jurister — herunder indhentning af diverse bilag som fx Politirapport eller rapport fra Arbejdstilsynet

- Være koordinator/formidler af sagen mellem advokat og medlem

- Afholdelse af møder med advokat og medlem

- Sikring af beviser til sagen i samarbejde med medlem, vidner og advokat. Evt. inddragelse af TR og AMR.

- Deltage i retssager

- Være opmærksom på differencekrav i afgjorte sager

**Sociale sager:**

- Sygedagpenge - Herunder §56 aftaler, som er refusion til arbejdsgiver fra 1. sygedag ved kronisk sygdom

- Revalidering/omskoling

- Fleksjob

- Førtidspension/seniorpension

- Kontanthjælp + § 34 — hjælp til høje boligudgifter

- Patientklagesager behandles kun undtagelsesvis, hvis den hører sammen med en ansvarssag. Ellers henvises til patientvejledere i regionerne.

Behandlingen af sociale sager:

- Rådgivning/vejledning i lovgivningen vedr. ovenstående områder

- Vedledning om sagsgangen i jobcentret/kommunen

- Fuldmagt i sagerne efter medlemmet har bedt om aktindsigt.

- Samarbejde med sagsbehandler i jobcentret

- Klage over afgørelser

- Rykke sagsbehandler/Jobcenter i sager, der trækker unødvendigt ud

- Følge sagen i Ankestyrelsen

- Generel vejledning om satser

- Udregning af fleksjobtilskud ved hjælp af 3F’s fleksjobberegner

- Bisidder til møder i Jobcentret med medlem, når det er relevant.

- Vi udregner ikke, om medlemmer har fået forkert beløb i førtidspension, fleksjobydelse, kontanthjælp osv. Vi kan hjælpe medlemmet med at skrive en klage vedr., medlem mener, han/hun har fået for lidt. Ellers henvises til borgerrådgivere i kommunerne.

**Arbejdsfastholdelse:**

Hovedreglen er at de faglige inddrages i denne opgave, da vi ikke har ressourcer til at besøge arbejdspladserne. Men i særlige tilfælde vil vi kunne deltage, eller sørge for at ”klæde de faglige på til mødet.

**Arbejdsmiljø:**

- Registrering af alle erstatningsansvarssager til brug for overblik + afdækning af indsatsområder, samt tilbagemeldinger til TR og AMR ved gentagne ulykker/nedslidning

**Forsikringer:**

Private forsikringer — inkl. Alka hjælper vi kun i særlige tilfælde, f.eks. ved ordblindhed. Medlem henvises til det relevante forsikringsselskab.

**Yderligere:**

Registrering i GO.

Evt. undervise relevante grupper af AMR og TR

Råde, vejlede og undervise faglige og A-kasse medarbejdere i relevante problemstillinger og ny lovgivning på det sociale område.

☺Peter Dentov sep. 2018